CELEX: 62013TN0671
Language: el
Date: 2013-12-17 00:00:00
Title: Υπόθεση T-671/13: Προσφυγή της 17ης Δεκεμβρίου 2013 — PAN Europe και Confédération paysanne κατά Επιτροπής

22.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 52/40
            
         Προσφυγή της 17ης Δεκεμβρίου 2013 — PAN Europe και Confédération paysanne κατά Επιτροπής
   (Υπόθεση T-671/13)
   2014/C 52/77
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Pesticide Action Network Europe (PAN Europe) (Βρυξέλλες, Βέλγιο) και Syndicat agricole Confédération paysanne (Bagnolet, Γαλλία) (εκπρόσωπος: B. Kloostra, δικηγόρος
   Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει την απόφαση της Επιτροπής της 9 Οκτωβρίου με την οποία η Επιτροπή έκρινε απαράδεκτες:
               
                           —
                        
                        
                           την αίτηση εσωτερικής επανεξετάσεως του εκτελεστικού κανονισμού (ΕΕ) 485/2013 της Επιτροπής, της 24ης Μαΐου 2013, για την τροποποίηση του εκτελεστικού κανονισμού (ΕΕ) αριθ. 540/2011, όσον αφορά τους όρους έγκρισης των δραστικών ουσιών clothianidin, thiamethoxam και imidacloprid και για την απαγόρευση της χρήσης και πώλησης σπόρων που έχουν υποστεί επέμβαση με φυτοπροστατευτικά προϊόντα που περιέχουν αυτές τις δραστικές ουσίες (ΕΕ 2013 L 139, σ. 12),
                        
                     
                           —
                        
                        
                           την αίτηση εσωτερικής επανεξετάσεως της παραλείψεως της Επιτροπής να επιβάλει πλήρη απααγόρευση των ουσιών clothianidin, thiamethoxam και imidacloprid.
                        
                     
         
               —
            
            
               να καταδικάσει την καθής στο σύνολο των δικαστικών εξόδων.
            
         
      Λόγοι ακυρώσεως
   
   Προς στήριξη της προσφυγής τους, οι προσφεύγουσες προβάλλουν δύο λόγους:
   
               1)
            
            
               Με τον πρώτο λόγο προβάλλεται ότι η Επιτροπή, θεσπίζοντας το αμφισβητούμενο μέτρο, παρέβη το άρθρο 9, παράγραφος 3, της Συμβάσεως των Ηνωμένων Εθνών για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα, της 25ης Ιουνίου 1998 (Σύμβαση του Aarhus). Οι διατάξεις που εφάρμοσε η Επιτροπή, δηλαδή το άρθρο 10 σε συνδυασμό με το άρθρο 2, παράγραφος 1, στοιχεία ζ' και η', του Κανονισμού Aarhus (1), δεν είναι συμβατές με το άρθρο 9, παράγραφος 2, της Συμβάσεως του Aarhus. Δεδομένου ότι οι διατάξεις αυτές του κανονισμού Aarhus στερούνται νομιμότητας, η Επιτροπή δεν έπρεπε να εφαρμόσει τα κριτήρια που αναφέρονται στην προσβαλλόμενη απόφαση και να θεωρήσει παραδεκτές τις αιτήσεις εσωτερικής επανεξετάσεως.
            
         
               2)
            
            
               Με τον δεύτερο λόγο προβάλλεται ότι, με την απόφασή της, η Επιτροπή δεν τήρησε την υποχρέωσή της να συμμορφώνεται κατά το μέτρο του δυνατού με τη Σύμβαση. Η Επιτροπή όφειλε να ερμηνεύσει το άρθρο 10 του Κανονισμού Aarhus, και συγκεκριμένα τους όρους «διοικητική πράξη» και «διοικητική παράλειψη» της διατάξεως αυτής σύμφωνα με το άρθρο 9, παράγραφος 3, της Συμβάσεως του Aarhus, μη λαμβάνοντας υπόψη τους αντίθετους ορισμούς του άρθρου 2, παράγραφος 1, στοιχεία ζ' και η', του Κανονισμού Aarhus. Επομένως, η Επιτροπή παρέβη το άρθρο 10 του Κανονισμού Aarhus και παραβίασε την υποχρέωση συμμορφώσεως προς τη σύμβαση.
            
         
      (1)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ L 264, σ. 13).